LAOAG CITY - Pimmusay ti maysa a menor de edad nga estudyante kalpasan a nakoryente iti uneg a mismo ti balay da iti Brgy. Nalbo, Laoag City.
Nabigbig ti biktima a ni Stephanie Chico, agtawen iti 13, residente iti Brgy. Nalbo, Laoag City ken agbasbasa iti Ilocos nOrte College of Arts and Trades.
Kuna dagiti kabagyan ti biktima a nakasaka-saka ti biktima ken maatap a nagplantsa ti uniporme idi mapasamak ti insidente.
Agpada nga awan dagiti nagannak iti biktima gapu ta ti ama na ket soldado ken adda iti destino na idiay Narvacan Ilocos Sur idinto a ti ina na a maysa a policewoman ket madama a naka-schooling.
Kuna ti kasinsin ti biktima a limmitem ken awan pulso ti kasinsin na idi arayaten na.
Dagus nga intaray da iti hospital ti biktima ngem saanen a kinabaelan pay a sinalbar dagiti doctor ti biag na.
Madama nga agrubuat ti 13 ti tawen na a balasitang a sumrek iti eskuela idi maripar na a naluglog ti uniporme na.
Gapu iti daytoy, ginandat ti ubing a plantsaen ti uniporme na ngem apaman a naisaksak na ti plantsa ket nagkuyegyeg metten.
Dagus a naitaray ti biktima iti hospital ngem saan a kinabaelan pay a sinalbar dagiti doctor ti biag na.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn